CELEX: 32016D0018
Language: fi
Date: 2016-06-22 00:00:00
Title: Euroopan keskuspankin päätös (EU) 2016/1041, annettu 22 päivänä kesäkuuta 2016, Helleenien tasavallan liikkeeseen laskemien tai täysimääräisesti takaamien jälkimarkkinakelpoisten velkainstrumenttien vakuuskelpoisuudesta ja päätöksen (EU) 2015/300 kumoamisesta (EKP/2016/18)

28.6.2016   
            
            
               FI
            
            
               Euroopan unionin virallinen lehti
            
            
               L 169/14
            
         EUROOPAN KESKUSPANKIN PÄÄTÖS (EU) 2016/1041,
   annettu 22 päivänä kesäkuuta 2016,
   Helleenien tasavallan liikkeeseen laskemien tai täysimääräisesti takaamien jälkimarkkinakelpoisten velkainstrumenttien vakuuskelpoisuudesta ja päätöksen (EU) 2015/300 kumoamisesta (EKP/2016/18)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön sekä erityisesti sen 3.1 artiklan ensimmäisen luetelmakohdan, 12.1 artiklan, 18 artiklan sekä 34.1 artiklan toisen luetelmakohdan,
   ottaa huomioon eurojärjestelmän rahapolitiikan kehyksen täytäntöönpanosta 19 päivänä joulukuuta 2014 annetut Euroopan keskuspankin suuntaviivat (EU) 2015/510 (EKP/2014/60) (1) (jäljempänä ’yleisasiakirjasuuntaviivat’) ja erityisesti sen 1 artiklan 4 kohdan, neljännen osan I, II, IV, V, VI ja VIII osaston sekä kuudennen osan,
   ottaa huomioon eurojärjestelmän rahoitusoperaatioihin sekä vakuuskelpoisuuteen liittyvistä väliaikaisista lisätoimenpiteistä ja suuntaviivojen EKP/2007/9 muuttamisesta 9 päivänä heinäkuuta 2014 annetut suuntaviivat EKP/2014/31 (2) ja erityisesti niiden 1 artiklan 3 kohdan sekä 8 artiklan,
   ottaa huomioon julkisen sektorin omaisuuserien osto-ohjelmasta jälkimarkkinoilla 4 päivänä maaliskuuta 2015 annetun Euroopan keskuspankin päätöksen (EU) N:o 2015/774 (3), ja erityisesti sen 3 artiklan 2 kohdan,
   sekä katsoo seuraavaa:
   
               (1)
            
            
               Euroopan keskuspankkijärjestelmän ja Euroopan keskuspankin perussäännön 18.1 artiklassa määrätään, että Euroopan keskuspankki (EKP) ja niiden jäsenvaltioiden kansalliset keskuspankit, joiden rahayksikkö on euro, voivat tehdä luottotoimia luottolaitosten ja muiden markkinaosapuolten kanssa ja että luottoa annettaessa vakuuksien on oltava riittävät.
            
         
               (2)
            
            
               Jälkimarkkinakelpoisten omaisuuserien vakuuskelpoisuuden määrittämiseksi eurojärjestelmän rahapoliittisissa operaatioissa suuntaviivoissa EKP/2014/60 ja erityisesti sen 59 artiklassa ja neljännen osan II osastossa täsmennetään yleiset kriteerit ja luottokelpoisuuden alarajaa koskevat vaatimukset.
            
         
               (3)
            
            
               Suuntaviivojen (EU) 2015/510 (EKP/2014/60) 1 artiklan 4 kohdan mukaan EKP:n neuvosto voi milloin tahansa muuttaa niitä keinoja, välineitä, vaatimuksia, kriteerejä ja menettelyjä, joilla eurojärjestelmän rahapoliittisia operaatioita toteutetaan. Suuntaviivojen (EU) 2015/510 (EKP/2014/60) 59 artiklan 6 kohdan mukaan eurojärjestelmä pidättää itsellään oikeuden ratkaista minkä tahansa merkitykselliseksi katsomansa tiedon perusteella, täyttävätkö liikkeeseenlasku, liikkeeseenlaskija, velallinen tai takaaja eurojärjestelmän luottokelpoisuusvaatimukset varmistaakseen, että eurojärjestelmän oikeudet on riittävästi turvattu.
            
         
               (4)
            
            
               Suuntaviivojen EKP/2014/31 8 artiklan 2 kohdan mukaan eurojärjestelmän määrittämiä luottokelpoisuuden alarajoja ei sovelleta jälkimarkkinakelpoisiin velkainstrumentteihin, joiden liikkeeseenlaskijana tai täysimääräisenä takaajana on Euroopan unionin / Kansainvälisen valuuttarahaston kohteena oleva jäsenvaltio, jonka rahayksikkö on euro, paitsi jos EKP:n neuvosto päättää, että kyseessä oleva jäsenvaltio ei noudata rahoitustuen ja/tai makrotaloudellisen ohjelman ehdollisuutta.
            
         
               (5)
            
            
               Helmikuussa 2015 EKP:n neuvosto tuli siihen lopputulokseen, ettei ollut mahdollista olettaa, että Euroopan unionin / Kansainvälisen valuuttarahastoon tarkistuksen lopputulos voisi olla Helleenien tasavallalle myönteinen. Näin ollen Euroopan keskuspankin päätöksessä (EU) 2015/300 (EKP/2015/6) (4) todettiin, että sovellettaessa suuntaviivojen EKP/2014/31 6 artiklan 1 kohtaa ja 8 artiklaa Helleenien tasavallan ei voida katsoa noudattavan Euroopan unionin / Kansainvälisen valuuttarahaston ohjelmaa ja että eurojärjestelmän luottokelpoisuuden alarajaa on sovellettava Helleenien tasavallan liikkeeseen laskemiin tain täysimääräisesti takaamiin velkainstrumentteihin. Euroopan rahoitusvakausvälineen (ERVV) Kreikan rahoitustukiohjelman päätyttyä, Euroopan vakausmekanismin (EVM) johtokunta hyväksyi 19 päivänä elokuuta 2015 kolmivuotisen uuden Kreikan rahoitustukiohjelman.
            
         
               (6)
            
            
               Uuden EVM-ohjelman ensimmäinen erä maksettiin kaikkien vaadittujen Kreikan talouden asteittaista vakuttamista tukevien toimien tultua suoritetuiksi, ja se mahdollisti Kreikan pankkijärjestelmän pääomittamisen vuoden 2015 lopussa. Kun ensimmäistä tarkastelua varten sovitut valmistelutoimet oli saatu päätökseen, EVM:n johtokunta hyväksyi 17 päivänä kesäkuuta 2016 ohjelman toisen erän ensimmäisen maksuerän maksamisen. EVM-ohjelman ensimmäinen tarkastelu on näin ollen saatu onnistuneesti päätökseen.
            
         
               (7)
            
            
               EKP:n neuvosto on arvioinut uuden EVM-ohjelman vaikutukset Kreikan kannalta, sen soveltamisen jatkumisen sekä Kreikan viranomaisten osoittaman sitoutumisen ohjelma täysimääräiseen soveltamiseen.
            
         
               (8)
            
            
               Tämän arvioinnin perusteella EKP:n neuvosto katsoo Helleenien tasavallan noudattavan ohjelman ehdollisuutta ja on näin ollen päättänyt, että Helleenien tasavallan liikkeeseen laskemat tai täysimääräisesti takaamat jälkimarkkinakelpoiset velkainstrumentit ovat jälleen vakuuskelpoisia eurojärjestelmän rahapoliittisissa operaatioissa. Näin ollen päätös (EU) N:o 2015/300 (EKP/2015/6) olisi kumottava.
            
         
               (9)
            
            
               Helleenien tasavallan liikkeeseen laskemien tai täysimääräisesti takaamien jälkimarkkinakelpoisten velkainstrumenttien erityisten markkina- ja luottoriskiolosuhteiden johdosta EKP:n neuvosto on päättänyt muuttaa näihin instrumentteihin suuntaviivojen EKP/2014/31 8 artiklan 3 kohdan mukaisesti sovellettavia aliarvostusprosentteja.
            
         
               (10)
            
            
               Linjassa EKP:n neuvoston aikaisempien päätösten kanssa, Helleenien tasavallan liikkeeseen laskemien tai täysimääräisesti takaamien jälkimarkkinakelpoisten velkainstrumenttien mahdolliset ostot julkisen sektorin omaisuuserien osto-ohjelmassa jälkimarkkinoilla (secondary market public sector asset purchase programme (PSPP)) harkitaan myöhemmin ja tässä harkinnassa otetaan huomioon edistyminen julkisen velan tilanteen kestävyyden analyysissa ja täytäntöönpanossa sekä muut riskienhallintaan liittyvät näkökohdat,
            
         ON HYVÄKSYNYT TÄMÄN PÄÄTÖKSEN:
   1 artikla
   Helleenien tasavallan liikkeeseen laskemien tai täysimääräisesti takaamien jälkimarkkinakelpoisten velkainstrumenttien vakuuskelpoisuus
   1.   Helleenien tasavallan katsotaan noudattavan Euroopan unionin / Kansainvälisen valuuttarahaston ohjelmaa.
   2.   Suuntaviivoissa (EU) 2015/510 (EKP/2014/60) ja erityisesti sen 59 artiklassa ja neljännessä osassa vahvistettuja eurojärjestelmän luottokelpoisuuden alarajaa koskevia vähimmäisvaatimuksia ei sovelleta Helleenien tasavallan liikkeeseen laskemiin tai täysimääräisesti takaamiin jälkimarkkinakelpoisiin velkainstrumentteihin.
   2 artikla
   Helleenien tasavallan liikkeeseen laskemiin tai täysimääräisesti takaamiin jälkimarkkinakelpoisiin velkainstrumentteihin sovellettava aliarvostustaulukko
   Helleenien tasavallan liikkeeseen laskemiin tai täysimääräisesti takaamiin jälkimarkkinakelpoisiin velkainstrumentteihin sovelletaan tämän päätöksen liitteessä vahvistettuja erityisiä aliarvostusprosentteja.
   3 artikla
   PSPP-ostot
   Helleenien tasavallan liikkeeseen laskemien tai täysimääräisesti takaamien jälkimarkkinakelpoisiin velkainstrumenttien ostot päätöksen (EU) 2015/774 (EKP/2015/10) mukaisesti toteutetaan – mainitun päätöksen 5 artiklan 3 kohdan mukaisesti ja EKP:n neuvoston sen nojalla asettamien rajojen puitteissa – EKP:n neuvoston arvioitua myönteisesti Kreikan julkisen velkatilanteen kestävyyden analyysissa ja täytäntöönpanossa tapahtuneen edistyksen ja muut riskienhallintaan liittyvät näkökohdat.
   4 artikla
   Kumoaminen
   Kumotaan päätös (EU) N:o 2015/300 (EKP/2015/6).
   5 artikla
   Loppusäännökset
   1.   Tämä päätös tulee voimaan 29 päivänä kesäkuuta 2016.
   2.   Jos tämä päätös, päätös (EU) 2015/774 (EKP/2015/10) sekä suuntaviivojen (EU) 2015/510 (EKP/2014/60) ja suuntaviivojen EKP/2014/31 säännökset, sellaisina kuin niiden jäsenvaltioiden kansalliset keskuspankit, joiden rahayksikkö on euro, ovat panneet ne täytäntöön kansallisella tasolla, poikkeavat toisistaan, sovelletaan tätä päätöstä.
   
      Tehty Frankfurt am Mainissa 22 päivänä kesäkuuta 2016.
      
         
            EKP:n puheenjohtaja
         
         Mario DRAGHI
      
   
   
      (1)  EUVL L 91, 2.4.2015, s. 3.
   
      (2)  EUVL L 240, 13.8.2014, s. 28.
   
      (3)  EUVL L 121, 14.5.2015, s. 20.
   
      (4)  Euroopan keskuspankin päätös (EU) 2015/300, annettu 10 päivänä helmikuuta 2015, Helleenien tasavallan liikkeeseen laskemien tai täysimääräisesti takaamien jälkimarkkinakelpoisten velkainstrumenttien vakuuskelpoisuudesta (EKP/2015/6) (EUVL L 53, 25.2.2015, s. 29).
   
      LIITE
      
         HELLEENIEN TASAVALLAN LIIKKEESEEN LASKEMIIN TAI TÄYSIMÄÄRÄISESTI TAKAAMIIN JÄLKIMARKKINAKELPOISIIN VELKAINSTRUMENTTEIHIN SOVELLETTAVA ALIARVOSTUSTAULUKKO
      
      
                  Valtion joukkovelkakirjalainat
               
               
                  Jäljellä oleva maturiteetti (vuotta)
               
               
                  Kiinteäkorkoisten ja vaihtuvakorkoisten instrumenttien aliarvostus
               
               
                  Nollakorkoisten instrumenttien aliarvostus
               
            
                  0–1
               
               
                  15,0
               
               
                  15,0
               
            
                  1–3
               
               
                  33,0
               
               
                  35,5
               
            
                  3–5
               
               
                  45,0
               
               
                  48,5
               
            
                  5–7
               
               
                  54,0
               
               
                  58,5
               
            
                  7–10
               
               
                  56,0
               
               
                  62,0
               
            
                  > 10
               
               
                  57,0
               
               
                  71,0
               
            
                  Valtion takaamat pankkien joukkovelkakirjalainat ja valtion takaamat yritysten joukkovelkakirjalainat
               
               
                  Jäljellä oleva maturiteetti (vuotta)
               
               
                  Kiinteäkorkoisten ja vaihtuvakorkoisten instrumenttien aliarvostus
               
               
                  Nollakorkoisten instrumenttien aliarvostus
               
            
                  0–1
               
               
                  23,0
               
               
                  23,0
               
            
                  1–3
               
               
                  42,5
               
               
                  45,0
               
            
                  3–5
               
               
                  55,5
               
               
                  59,0
               
            
                  5–7
               
               
                  64,5
               
               
                  69,5
               
            
                  7–10
               
               
                  67,0
               
               
                  72,5
               
            
                  > 10
               
               
                  67,5
               
               
                  81,0